VSK Sklep IV Cp 233/2022
Sodna praksa višjih sodišč, 2022-05-10

Sabina Vrčon (preds.), mag. Peter Baša (poroč.), Berta Žorž

odvzem otroka staršem - trajanje ukrepa - ukrep trajnejše narave - nujni odvzem

Rok trajanja ukrepa odvzema otroka staršem po četrtem odstavku 174. člena DZ je vezan na dan izdaje tega ukrepa, ne pa na dan dejanskega (predhodnega in začasnega) odvzema otroka.

I. Pritožbi se ugodi in se sklep sodišča prve stopnje v izpodbijani XII. točki izreka spremeni tako, da se datum "26. 9. 2022" nadomesti z datumom "28. 12. 2024".

1. Sodišče prve stopnje je s sklepom z dne 28. 12. 2021 (med drugim) mld. A. A. odvzelo staršem (nasprotnima udeležencema), ga namestilo v rejništvo in imenovalo rejnico (IV. točka izreka). Uredilo je stike s staršema ter preživnino (V. - IX. točka izreka). Nasprotnima udeležencema je prepovedalo upravljati in razpolagati s preživnino ter denarnimi sredstvi mld. A. A. na njegovem posebnem računu (X. točka izreka). V tem delu (obsegu) je mld. A. A. postavilo pod skrbništvo in za skrbnika imenovalo Center za socialno delo Severna Primorska (XI. točka izreka). Odločilo je, da izrečeni ukrep traja največ do 26. 9. 2022 (XII. točka izreka). Drugačne predloge je zavrnilo (XIII. točka izreka).

2. Zoper odločitev v XII. točki izreka (glede trajanja izrečenega ukrepa) se pritožuje Center za socialno delo Severna Primorska (v nadaljevanju CSD). Graja stališče sodišča prve stopnje, da je treba čas trajanja ukrepa odvzema otroka staršem šteti že od nujnega odvzema otroka, ki je bil v konkretni zadevi izveden še pred uvedbo rednega sodnega postopka, dne 26. 9. 2019. Meni, da se določba 174. člena Družinskega zakonika (v nadaljevanju DZ), ki omejuje trajanje ukrepa odvzema otroka staršem na največ tri leta, nanaša zgolj na ta ukrep trajnejšega značaja.

4. Iz sklepa sodišča prve stopnje res izhaja, da je bil mld. A. A. staršema dejansko odvzet že 26. 9. 2019, na podlagi nujnega odvzema otroka, izvedenega s strani CSD. Izkazana je bila njegova hujša ogroženost, saj sta nasprotna udeleženca opuščala svojo starševsko skrb do otroka oziroma je nista izvajala na primeren način. Ta nujni oziroma "provizorični" postopek

je dobil nadgradnjo v predmetnem rednem (glavnem) sodnem postopku, v katerem je bilo to vprašanje urejeno meritorno. Sodišče prve stopnje je s stopnjo prepričanja ugotovilo, da je mld. A. A. ogrožen in da njegovih koristi ni mogoče zavarovati na drug način, kot z izločitvijo iz družinskega okolja (in namestitvijo v rejništvo). To konkretno ogroženost je ugotavljalo na dan zaključka glavne obravnave. Poleg tega je moralo v tem postopku tudi presojati, ali obstaja pri starših realna možnost za tolikšno izboljšanje kakovosti njunega starševstva, da bosta lahko po izteku ukrepa samostojno izvajala starševsko skrb. Na podlagi izvedenskega mnenja je tej pozitivni prognozi pritrdilo.

5. Po obsežnem in celovitem dokaznem postopku je torej izreklo ukrep trajnejšega značaja – odvzem otroka staršem po 174. členu DZ.

Ta ukrep lahko po določbi četrtega odstavka 174. člena traja največ tri leta. Ta rok je med drugim namenjen temu, da se staršem zagotovi primeren čas, v katerem lahko odpravijo vzroke, ki so pripeljali do otrokove ogroženosti. S tem so vzpostavljene možnosti, da se družinsko okolje, iz katerega je sodišče otroka odstranilo, znova vzpostavi.

Rok trajanja je torej neposredno povezan s cilji (nameni) tega ukrepa trajnejšega značaja. S tem so varovane tako koristi otroka kot pravice staršev. Zaradi tega pritožbeno sodišče šteje, da je treba začetek teka tega roka vezati na dan izdaje omenjenega ukrepa po 174. členu DZ, ne pa že na dan dejanskega (predhodnega in začasnega) odvzema otroka, kot je odločilo sodišče prve stopnje.

6. Glede na navedeno je pritožbi ugodilo in odločitev sodišča prve stopnje v XII. točki izreka ustrezno spremenilo (3. točka 365. člena Zakona o pravdnem postopku, ZPP v zvezi z 42. členom Zakona o nepravdnem postopku, ZNP-1).

Začasna odredba o odvzemu otroka staršem bila zatem izdana 27. 9. 2019.

Kot je bilo že omenjeno, se je sodišče prve stopnje ob izreku tega ukrepa odločilo tudi za omejitev posameznih upravičenj, ki izvirajo iz starševske skrbi, ter otroku v tem obsegu postavilo skrbnika. Ta ukrep je po določbi petega odstavka 171. člena DZ glede trajanja prilagojen trajanju strožjega ukrepa, to je ukrepa odvzema otroka staršem. Odločilo je tudi o stikih in preživljanju.

Prim. M. Čujovič, Komentar družinskega zakonika, Uradni list RS, Ljubljana 2019, str. 580 – 582.

Prim. VSL sklep IV Cp 663/2020. Začasne odredbe (in s tem povezan ukrep nujnega odvzema otroka) niso vezane na najdaljše roke trajanja, ki so predpisani za večino ukrepov trajnejšega značaja.

Družinski zakonik (2017) - DZ  - člen 174, 174/4, 167, 168.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.